**ОБОСНОВКА**

от ЧАВДАР СТОЙНЕВ

Изпълнителен директор на „ТЕЦ Бобов дол”АД

Относно: *Заявление. за утвърждаване на цени на електрическа и топлинна енергия на “ТЕЦ Бобов дол” АД за периода 01.07.2025-30.06.2026 г.*

**УВАЖАЕМИ ГОСПОДА,**

Относно прогнозните ценообразуващи елементи за новия регулаторен период Ви представяме следните обяснения:

За определяне на прогнозната информация е избрана за базисна година календарната 2024г., глава І т.5 от Указаниятаза образуване на цените на топлинната енергия и на електрическата енергия от комбинирано производство при регулиране чрез метода «норма на възвращаемост на капитала». Приложили сме увеличение на разходите сравнимо с 2024 г. около xxxxx % , с изключение на разходите за заплати и възнаграждения които са увеличени с xxxxx % и разходите за горива.

**Инсталирана електрическа мощост**

ТЕЦ Бобов дол е в експлоатация съгласно Лицензия № Л-094/21.02.2001 год. за производство на електрическа енергия, с последно изменение от 30.10.2018 год. В справка №7 (от Справки №1-9) е посоченаинсталираната електрическа мощност - три енергийни блока по xxxxx МW електрически и по xxxxx МW топлинни. ТЕЦ Бобов дол възнамерява да произвежда комбинирано енергия и топлоенергия с един от блоковете целогодишно.

**Производствена програма:**

През новия регулаторен период дружеството предвижда увеличено производство на топлинна енергия във връзка със заявки за по-голямо потребление за удовлетворяване на нуждите на своите контрагенти.

**Производство на топлинна енергия с топлоносител гореща вода и водна пара.**

Отпусната от съоръженията топлинна енергия през новия ценови период ще е в размер на xxxxx МВтч с гореща вода и xxxxx МВтч. с водна пара. Тъй-като потребителите на топлинна енергия са пряко присъединени към съоръженията, в прогнозата не са включени технологични разходи по пренос.

**Производство на електрическа енергия.**

Цялото количество прогнозна електрическа енергия за новия ценови период, произведена от енергийния блок, който работи в топлофикационнен режим, е изчислена съгласно Наредба № РД-16-267 от 19 март 2008 г. за определяне на количеството електрическа енергия, произведена от комбинирано производство на топлинна и електрическа енергия издадена от Министерство на икономиката и енергетиката, и чл. 162 от ЗЕ, като разчетите са направени за комбинирана електрическа енергия от високо ефективно комбинирано производство ВЕКП.

Производството на електрическа енергия през прогнозния период от блока в топлофикационен режим е xxxxx МВтч бруто, като в това число и xxxxx МВтч високоефективни произведени съобразно топлинния товар.

**Електрическа енергия за собствени нужди:**

Процентното отношение на ел.енергия за собствени нужди на топлофикационния блок е определена на xxxxx %, което съответства на отчитаните да момента и включва разхода за циркулационните помпи в топлопроизводството.

**Ремонтна програма (отчет и прогноза):**

Целта на тези ремонти е да се възстановят максимално номиналните параметри на съоръженията, с допускането на компромис, че забявянето на подмяна на нагревни повърхности води до повишаване на аварийността. Ремонтите по Електрофилтрите и Сероочистващите инсталации е свързано с достигане и спазване на екологичните норми. За новия регулаторен период се предвижда ремонтна програма на стойност xxxxx хил. лева.

**Инвестиционна програма**

В дружеството е в ход инвестиционна програма, която продължава да се изпълнява и през новия регулаторния период. През предстоящия период в ТЕЦ Бобов дол ще бъде извършена рехабилитация на турбинно оборудване и съпътстващо основните ремонти подобряване ефективността на общостанционните и пречиствателните съоръжения. Като минимум ще включва горивната уредба на котлите, обследване състоянието на метала на барабана, колектори, тръбопроводи на котлите и елементи на парните турбини и подмяна на такива с изчерпан технически ресурс. Ориентировъчната стойност на необходимите инвестиционни разходи за периода е xxxxx хил. лв. за цялата централа.

**Регулаторна база на активите.**

Предложената от дружеството призната счетоводна стойност на дълготрайните активи към 31.12.2024 г., които се използват и са свързани пряко с дейността по лицензията възлиза на xxxxx хил. лв.

ТЕЦ Бобов дол - АД определя полезния срок на годност на дълготрайните активи, включени в баланса на дружеството, съобразно действащата счетоводна нормативна уредба, Нормите на безопасност при екслоатация, съгласно технически изисквания към надзорни машини и съоръжения, гаранционни срокове за надзорни машини и съоръжения, предполагаемо физическо износване съгласно ЕКОС, обвързаността на актива при употребата му в технологични линии с годността на останалите активи и предполагаемото морално остаряване.

**Оборотен капитал**

За ценови период 01.07.2024-30.06.2025г. оборотният капитал за производство е в размер на xxxxx хил.лв.

**Норма на възвръщаемост**

Използваната „Норма на възвръщаемост на привлечения капитал“ е съгласно средно претеглен лихвен процент по ползвани кредити през 2024 година. Нормата на възвръщаемост на привлечения капитал е xxxxx %, а изчислената обща НВ е xxxxx %.

**Условно - постоянни разходи:**

Условно-постоянните разходи са изчислени на база инфлация от xxxxx %, освен разходите за заплати и съответстващите им осигуровки които са пресметнати на база линейния метод.

**Разходи за амортизации**

Съгласно изискванията на чл.31.1.б.«б» от Указаниятаза образуване на цените на топлинната енергия и на електрическата енергия от комбинирано производство при регулиране чрез метода «норма на възвръщаемост на капитала» прогнозата е в съответствие със счетоводната политика на „ТЕЦ Бобов дол“АД. Амортизационният срок на активите е съобразен с техния полезен живот, а използваният метод на амортизация е линейният. През новия ценови период 01.07.2025 г. - 30.06.2026г. разходите за амортизации са запазени на база отчетените показатели и са в размер на xxxxx хил лева.

**Разходи за работна заплата и осигуровки**

За периода 01.07.2025г. - 30.06.2026г. необходимите разходи са xxxxx хил. лв. разходи за заплати и xxxxx хил. лв за осигуровки. Средният списъчен брой на работници и служители в дружеството остава същото както е в края на 2024г. В прогнозата е отчетено xxxxx % увеличение на заплатите на служителите в съответствие с тенденциите в РБългария.

**Разходи пряко свързани с дейността по лицензиите**

Всички разходи са планирани спрямо действителните нужди на дружеството през новия период. Предвижданото подобрение на работните условия на персонала на дружеството дава своето отражение като увеличение на разходите за горива за автотранспорт, за служебни карти за пътувания, застраховки, храна, пощенски и телефонни услуги, командировки, работно облекло и т.н. Отчетеният от НСИ ръст на инфлацията също ще доведе до увеличаване на условно-постоянните разходи.

Разходите за работно облекло са заложени според нормативните изисквания за осигуряване на персонала с работно облекло и предпазни средства.

Разходите за лицензионни такси също са съобразени с прогнозното производство на електрическа и топлинна енергия.

**Променливи разходи**

В променливите разходи се включват горива за производство, горива за разпалване - мазут, разходи за закупени СО2 квоти, разходи за балансираща електроенергия, консумативи: хидратна вар, химически реагенти и смазочни материали, други променливи разходи: услуга водоползване, купена електрическа енергия, депониране на пепелина и др. Всички променливи разходи са съобразени с произведствената програма за новия ценови период.

Допълнителната информация за отделните групи променливи разходи, е както следва:

**Основно гориво**

за периода 01.07.2025-30.06.2026г.дружеството планира горивният микс за топлофикационния блок в ТЕЦ Бобов дол АД да се състои от въглища - доставяни от xxxxx с качествени показатели оптимални за производствения процес и цена xxxxx лв/ тон, франко ТЕЦ и биомаса при цена на доставчика xxxxx лв./тон.

Прилагаме справка за отчетна средна цена на горивен микс за периода м.01- м.12.2024г. (Приложение №2).

**Гориво за разпалване**

* мазут – разходите за мазут са изчислени при ед.цена xxxxx лева/ тон.

**Разходи за консумативи** - за новия ценови период възлизат на xxxxx хил. лева.

При разходите за консумативи с най-голяма тежест са разходите за хидратна вар за очистване на димни газове от серни емисии;

**Квоти за емисии на парникови газове.**

Производственият процес е свързан с изгарянето на въглищата, биомаса и мазут, в резултат на което в атмосферата се емитират парникови газове. Заради изгаряните въглища и мазут централата отделя значителни количества парникови газове. Основната суровина, която дружеството използва за производството на електрическа енергия са въглища. Принудено от постоянно нарастващите цени на емисии на борсата, дружеството предприема стъпки към изгаряне на биомаса, с цел намаляване на емитираните количества.

Емитираните количества въглероден диоксид за новия ценови период са изчислени по утвърдения формуляр за годишното докладване на емисии от ПГ от ИАОС към МОСВ в който са попълнени прогнозираното количество въглища и мазут при отчетени по верифициран годишен доклад/в приложение/ за 2024г., ЕF за въглища от xxxxx т.СО2/TJ и фактор на окисление от xxxxx % и за мазут EF xxxxx т.СО2/TJ и фактор на окисление xxxxx %. Така общото прогнозно количество въглеродин диоксид което се очаква да емитира топлофикационния блок на централата е изчислено на xxxxx тона СО2. Безплатни разрешителни по чл.10а и чл.10в за новия ценови период не са разпределени.

Разходите за закупуване за прогнозния период – на база планираните количества въглища и мазут необходими за изпълнение на производствената програма, при цена xxxxx Евро/ тон СО2.

***Чавдар Стойнев***

***ИЗП. ДИРЕКТОР***